**საქართველოს პრემიერ მინისტრს ბატონ ირაკლი კობახიძეს**

 **მოქალაქეთა**

**დავით ფერაძის** (მის: თბილისი. ვარკეთილი 3. მ/რ 2/ კორპ. 3. ბ. 27;

 პ/ნ 47001014279. Tel: 579182434; ელ.ფოსტა datoperadze@yahoo.com)

**მაია ეკალაძის** (მის: თბილისი, ბ. ჭიჭინაძის 1 ჩიხი, სახლი 11ა.

პ/ნ 01033001128ტელ: 577332699; ელ.ფოსტა: m.ekaladze94@gmail.com)

**გიორგი ჭაუჭიძის** (მის: ქ. მარნეული, რუსთაველის ქ. N20; პ/ნ 54001005911;

 პ/ნ 577955257 ელ.ფოსტა: gchauchidze@gmail.com

ა დ მ ი ნ ი ს ტ რ ა ც ი უ ლ ი ს ა ჩ ი ვ ა რ ი

**საფუძვლები:**

საქართველოს კონსტიტუცია;

 მუხლი 18;

1. ყველას აქვს ადმინისტრაციული ორგანოს მიერ მასთან დაკავშირებული საქმის გონივრულ ვადაში სამართლიანად განხილვის უფლება.

საქართველოს ზოგადი ადმინისტრაციული კოდექსი;

 მუხლი 177. ადმინისტრაციულ-სამართლებრივი აქტის გასაჩივრების უფლება

1. დაინტერესებულ მხარეს უფლება აქვს გაასაჩივროს ადმინისტრაციული ორგანოს მიერ გამოცემული ადმინისტრაციულ-სამართლებრივი აქტი.

 მუხლი 183. ადმინისტრაციული საჩივრის განხილვის ვადა

1. თუ კანონით ან მის საფუძველზე გამოცემული კანონქვემდებარე აქტით სხვა რამ არ არის დადგენილი, უფლებამოსილი ადმინისტრაციული ორგანო ვალდებულია ადმინისტრაციული საჩივარი განიხილოს და შესაბამისი გადაწყვეტილება მიიღოს ერთი თვის ვადაში.

 მუხლი 184. ადმინისტრაციულ-სამართლებრივი აქტის მოქმედების შეჩერება ადმინისტრაციული საჩივრის წარდგენისას

1. თუ კანონით ან მის საფუძველზე გამოცემული კანონქვემდებარე აქტით სხვა რამ არ არის დადგენილი, გასაჩივრებული აქტის მოქმედება შეჩერდება ადმინისტრაციული საჩივრის რეგისტრაციის მომენტიდან. ამის თაობაზე ადმინისტრაციული ორგანო გამოსცემს ინდივიდუალურ ადმინისტრაციულ-სამართლებრივ აქტს.

მუხლი 60. არარა ადმინისტრაციულ-სამართლებრივი აქტი;

1. ადმინისტრაციულ-სამართლებრივი აქტი გამოცემისთანავე ითვლება არარად, თუ:

გ) მისი შესრულება შეუძლებელია ფაქტობრივი მიზეზების გამო;

დ) მისი შესრულება გამოიწვევს სისხლისსამართლებრივ ან ადმინისტრაციულ სამართალდარღვევას.

2. არარა აქტების მიმართ არ ვრცელდება ადმინისტრაციულ-სამართლებრივი აქტების გასაჩივრებისათვის ამ კოდექსით დადგენილი ვადები. ადმინისტრაციულ-სამართლებრივი აქტის გამომცემი ორგანო ვალდებულია საკუთარი ინიციატივით ან დაინტერესებული მხარის მოთხოვნით არარად აღიაროს ადმინისტრაციულ-სამართლებრივი აქტი.

**მოთხოვნები:**

წარმოვადგენთ, რა, საჯარო სკოლის დირექტორექტორის შესარჩევ კონკურსში მონაწილეპირებს და ვართ რა დაინტერესებული ამ კონკურსის კანონის შესაბამისად, სამართლიანად, ობიექტურად და მიუკერძოვებლად ჩატარებაში, რომლის შედეგებიც უნდა გახდეს ჩვენი დასაქმების კანონიერი საფუძველი და რაც ვერ იქნება უზრუნველყოფილი იმ პირობებში, რომლებიც შექმნილია განათლების, მეცნიერების და ახალგაზრდობის სამინისტროს მიერ გამოცემული ადმინისტრაციული აქტების გაუმართავობით შექმნილი გარემოებების გამო, მოვითხოვთ:

1. **არარად უნდა იქნას ცნობილი საქართველოს განათლების, მეცნიერებისა და ახალგაზრდობის მინისტრის, ბრძანება №36/ნ, 2024 წლის 15 თებერვალი, საჯარო სკოლის დირექტორის შესარჩევი კონკურსის გამართვის წესის დადგენის თაობაზე (იხ:** [**https://www.matsne.gov.ge/ka/document/view/6103079?publication=0**](https://www.matsne.gov.ge/ka/document/view/6103079?publication=0) **), რადგან მისი შესრულება შეუძლებელია და ამავე დროს მისი შესრულება გამოიწვევს სისხლისსამართლებრივ ან ადმინისტრაციულ სამართალდარღვევას.**
2. **გამოიცეს კონკურსის გამართვის შესახებ ახალი ნორმატიული აქტი რომელიც შეესაბამება კანონმდებლობას.**

 **განმარტება:**

საქართველოს განათლებისა და მეცნიერების მინისტრის ბრძანება №109/ნ, 2022 წლის 26 სექტემბერი, საჯარო სკოლის დირექტორის სტანდარტის დამტკიცების შესახებ,

 მუხლი 1. რეგულირების სფერო და მიზანი

 4. სტანდარტი ქმნის სამართლებრივ ჩარჩოს, ერთიან ხედვას დირექტორის საქმიანობისა და პროფესიული განვითარების რეგულირებისთვის. კერძოდ:

ბ) დირექტორის შერჩევა;

გ) დირექტორის კომპეტენციისა და საქმიანობის შეფასება;

მუხლი 4. ლიდერობის კომპონენტები.

1. დირექტორის, როგორც ლიდერის მახასიათებლები მოიცავს ხუთ კომპონენტს:

ა) პირველი კომპონენტი. დირექტორი, როგორც ლიდერი, რომელიც წარმოადგენს **მისაბაძ მაგალითს** სასკოლო საზოგადოებისთვის:

ა.ა) საკუთარი პროფესიული და პიროვნული განვითარების გზით წარმოადგენს **მოდელს** სასკოლო საზოგადოებისთვის;

 გამოყენებული ტერმინი „სასკოლო საზოგადოება“ მოიცავს სასკოლო საქმიანობაში მონაწილე პირებს: მასწავლებლებს, მოსწავლეებს და მშობლებს. მათი რაოდენობა სკოლაში, ერთობლიობაში, შეიძლება იყოს რამდენიმე ასეული ან რამდენიმე ათასი.

საქართველოს კონსტიტუცია;

მუხლი 16;

1. ყოველ ადამიანს აქვს რწმენის, აღმსარებლობისა და სინდისის თავისუფლება.

3. დაუშვებელია ადამიანის დევნა რწმენის, აღმსარებლობის ან სინდისის გამო, აგრეთვე მისი იძულება გამოთქვას თავისი შეხედულება მათ შესახებ.

 კონსტიტუციის ამ ნორმებიდან ნათლად ჩენს, რომ ნებისმიერ ადამიანს აქვს გარანტირებული უფლება ირწმუნოს, აღიაროს და პატივი სცეს ვისაც უნდა და რასაც უნდა. თუ იმასაც გავითვალისწინებთ, რომ საჯარო სკოლაში ყველა უცხო ქვეყნის მოქალაქესაც აქვს უფლება სასწავლებლად შემოსვლისა, მათ მშობლებსაც აქვთ სასკოლო საქმინობაში ჩართვის უფლება და მათი უფლებებიც ისეთივე სტანდარტით უნდა იყოს დაცული, როგორც ყველა დანარჩენის ვერავინ იტყვის, როგორ უნდა შეძლოს დირექტორმა, კანონის დაცვით, გახდეს **მისაბაძი მაგალითი ან/და პროფესიული და პიროვნული განვითარების გზით მოდელი** იმ ასობით ან ათასობით ადამინისთვის, რომელთა შორისაც თავიდანვე იგულისხმება ისეთი განსხვავებები როგორებიცაა: ასაკობრივი, კულტურული, რელიგიური, გენდერული, აღმსარებლობითი, პროფესიული, მსოფლმხედველობითი, განსხვავებები სინდისის კრიტერიუმების მიხედვით, პიროვნული მიდრეკილებების ან/და გემოვნების მიხედვით დ.ა.შ.

 ეს განსხვავებები, თავისივე არსით, უკვე თავიდანვე გულისხმობს პიროვნული განვითრების გზების მოდელების და მისაბაძი მაგალითების **განსხვავებულობას** თითოეული ზემოთ ჩამოთვლილი ჯგუფის წევრისთვის და ჯგუფების წევრებს შორისაც კი. ამავე დროს, კონსტიტუციის მუხლი 16; 3.-ის თანახმად სასკოლო საზოგადოების წევრებისთვის რწმენასთან, აღმსარებლობასთან ან სიდისთან დაკავშირებულ საკითხებზე აზრის გამოთქმის მოთხოვნა (იძულება) დაუშვებელია. აქედან გამომდინარე არ არსებობს, არც შეიძლება არსებობდეს ან/და დადგინდეს კრიტერიუმები და ამ კრიტერიუმების ამოცნობის ინდიკატორები ანუ შედეგების გაზომავოდობის საშუალებები, რომლებითაც დადგინდება დირექტორის მიერ ამ სტანდარტით დაკისრებული ვალდებულებების შესრულება, რაც ერთმნიშვნელოვნად გამორიცხავს, დირექტორის მხრიდან გაწეული ნებისმიერი ძალისხმევის მიუხედავად იმას, რომ დირექტორი მთელი სასკოლო საზოგადოებისთვის **მისაბაძ მაგალითად ან/და პროფესიული და პიროვნული განვითარების გზით მოდელად** იქცეს, ხოლო შემფასებელმა ორგანომ ან პირმა ეს ფაქტი ადეკვატურად შეფასოს.

 ამდენად, ამ ბრძანების მუხლი 4; 1; ა) და ა.ა)-ის შესრულება დირექტორის მხრიდან შეუძლებელია, ხოლო ამ კრიტერიუმებით სკოლის დირექტორის კომპეტენციების და საქმიანობის ობიექტურად ან/და ადეკვატურად შეფასება და დირექტორის შერჩევა შეუძლებელია და შესაბამისად, გამოიწვევს მისი დასაქმების ან/და შრომითი უფლებების დარღვევას.

1.2

 ამავე ბრძანების მუხლი 4-ში დირექტორის, როგორც ლიდერის მახასიათებლების კომპონენტების აღწერისას გამოყენებულია ტერმინები: უზრუნველყოფს, ქმნის, ნერგავს და აწესებს. ხოლო მუხლებში 6, 7, 8 და 9 იმ ინდიკატორების ანუ შედეგების ჩამონათვალი, რომელთა არსებობითაც უნდა იქნას ამოცნობილი და შეფასებული დირექტორის მიერ გაწეული საქმიანობის შედეგები, იწყება ტერმინით „დირექტორის ძალისხმევით“. ამავე დროს ეს ინდიკატორები ანუ შედეგები, რომლებიც უნდა დადგეს და რომლებითაც უნდა შეფასდეს დირექტორის საქმინობა არ არის დამოკიდებული მხოლოდ „დირექტორის ძალისხმევაზე“. მეტიც, დირექტორი, კანონმდებლობის შესაბამისად, არ არის ერთპიროვნულად პასუხისმგებელი და არც უფლება აქვს ყველა ამ შედეგის დადგომასთან დაკავშირებით ერთპიროვნული გადაწყვეტილებების მიღებისა.

მაგალითად:

კანონი ზოგადი განათლების შესახებ;

მუხლი 35. პასუხისმგებლობა და სტრუქტურა

1. საჯარო სკოლის მიერ ეროვნული სასწავლო გეგმის, ზოგადი განათლების სფეროში საქართველოს კანონმდებლობისა და სამინისტროს ინდივიდუალური ადმინისტრაციულ-სამართლებრივი აქტების შესრულებისთვის, სასწავლო-სააღმზრდელო პროცესისა და ფინანსების მიზნობრივი ხარჯვისთვის თავისი კომპეტენციის ფარგლებში პასუხისმგებელია ამ საჯარო სკოლის დირექტორი, შესაბამისი სტრუქტურული ერთეული ან/და სტრუქტურული ერთეულის წევრი.

2. ზოგადსაგანმანათლებლო დაწესებულების სტრუქტურა მოიცავს პედაგოგიურ საბჭოს, სამეურვეო საბჭოს, დირექციას, მოსწავლეთა თვითმმართველობას და დისციპლინურ კომიტეტს. დისციპლინური კომიტეტის გადაწყვეტილებების გასაჩივრების მიზნით შეიძლება წესდებით გათვალისწინებული იყოს სააპელაციო კომიტეტის არსებობა.

 მუხლი 38. სამეურვეო საბჭოს ფუნქციები

1. სამეურვეო საბჭო:

ბ) სკოლის დირექტორის წარდგინებით ამტკიცებს სკოლის ბიუჯეტს, აგრეთვე ამტკიცებს სკოლის დირექტორის მიერ მომზადებულ წლიურ ანგარიშს და უზრუნველყოფს მის საჯაროობას.

გ) სკოლის დირექტორის წარდგინებით ამტკიცებს სკოლის შინაგანაწესს, რომელიც ამომწურავად განსაზღვრავს დისციპლინური გადაცდომების ნუსხას და მათთვის გათვალისწინებულ დისციპლინურ სახდელებს, სკოლიდან გადაყვანის პირობებს;

დ) გამოხატავს თანხმობას პედაგოგიური საბჭოს მიერ შემუშავებული სასკოლო სასწავლო გეგმის, სასწავლო მასალის, მათ შორის, გრიფმინიჭებული, პედაგოგების მიერ შერჩეული, სასწავლო წლის განმავლობაში გამოსაყენებელი სახელმძღვანელოების ნუსხის, თაობაზე;

თ) სკოლის წესდებით გათვალისწინებული წესით განიხილავს საჩივრებს და იღებს შესაბამის ზომებს;

ი) უფლებამოსილია, ეროვნული სასწავლო გეგმის შესაბამისად, სასწავლო წლის დამამთავრებელი გამოცდების ჩატარების მიზნით დაავალოს სკოლის დირექტორს, მიმართოს საჯარო სამართლის იურიდიულ პირს – შეფასებისა და გამოცდების ეროვნულ ცენტრს და დადოს შესაბამისი ხელშეკრულება;

კ) უფლებამოსილია მოსთხოვოს სკოლის დირექტორს, ვადამდე შეუწყვიტოს შრომითი ხელშეკრულება მასწავლებელს ხელშეკრულების პირობების დარღვევისას, სააღმზრდელო საქმიანობისათვის შეუფერებელი ქმედების ჩადენისას და კანონმდებლობით გათვალისწინებულ სხვა შემთხვევებში;

ლ) დისციპლინური გადაცდომების განხილვის მიზნით, სკოლის წესდებით გათვალისწინებული წესით ირჩევს დისციპლინურ კომიტეტს, რომლის შემადგენლობაში შედის თანაბარი რაოდენობის მასწავლებელი, მშობელი და საშუალო საფეხურის მოსწავლე. სამეურვეო საბჭო უფლებამოსილია წესდებით გათვალისწინებული წესით დისციპლინური კომიტეტის გადაწყვეტილებების შესახებ საჩივრები თავად განიხილოს ან შექმნას სააპელაციო კომიტეტი. სააპელაციო კომიტეტი, სამეურვეო საბჭო განიხილავს აგრეთვე საჩივრებს, რომლებიც ეხება დირექტორის მიერ დისციპლინურ გადაცდომებზე მიღებულ გადაწყვეტილებებს. დაუშვებელია დისციპლინური კომიტეტის ან სააპელაციო კომიტეტის სპეციალური შემადგენლობის მოწვევა კონკრეტული შემთხვევის განხილვის მიზნით;

მ) ითანხმებს სკოლის დირექტორის მიერ წარმოდგენილ სკოლის წესდების პროექტს;

 მუხლი 46. პედაგოგიური საბჭოს ფუნქციები

პედაგოგიური საბჭო:

ა) ეროვნული სასწავლო გეგმის შესაბამისად, დირექტორის მონაწილეობით შეიმუშავებს და სამეურვეო საბჭოსთან შეთანხმებით ამტკიცებს სასკოლო სასწავლო გეგმებს;

ა1 ) საჭიროების შემთხვევაში, დირექტორთან შეთანხმებით ამტკიცებს ინდივიდუალურ სასწავლო გეგმას;

ბ) სამეურვეო საბჭოსთან შეთანხმებით, საფეხურებისა და საგნების შესაბამისად ამტკიცებს სასწავლო მასალას, მათ შორის, გრიფმინიჭებული, პედაგოგების მიერ შერჩეული, სასწავლო წლის განმავლობაში გამოსაყენებელი სახელმძღვანელოების ნუსხას;

საქართველოს განათლებისა და მეცნიერების მინისტრის

2018 წლის 3 მაისის ბრძანება №63/ნ, 11.05.2018წ.

ეროვნული სასწავლო გეგმა;

მუხლი 21. სასკოლო სასწავლო გეგმის დანიშნულება და შემადგენელი ნაწილები

5. საჯარო სკოლაში სასკოლო სასწავლო გეგმას მასწავლებლების/კათედრების და დირექტორის მონაწილეობით შეიმუშავებს და სამეურვეო საბჭოსთან შეთანხმებით ამტკიცებს პედაგოგიური საბჭო.

 აშკარაა, რომ დირექტორი, კანონმდებლობის შესაბამისად, არ იღებს ერთპიროვნულ გადაწყვეტილებებს და არ არის პასუხისმგებელი იმ შედეგების დიდი უმრავლესობის დადგომაზე, რომლებიც ამ ბრძანებით მისი შეფასების და შერჩევის საფუძველს წარმოადგენენ. ამდენად, დირექტორმა ან დირექტორობის კანდიდატმა კანონმდებლობის თანახმად უნდა განაცხადოს, რომ ამ შედეგების დადგომაზე მარტო თვითონ პასუხისმგებლობას ვერ აიღებს და მაშინ ბრძანებაში მოცემული კრიტერიუმებიდან გამომდინარე იგი ჩაითვლება არაკომპეტენტურად, ან უნდა დაასაბუთოს, რომ მისი ძალისხმევით იქნა/იქნება მიღწეული დირექტორის სტანდარტით გათვალისწინებული შედეგები, მაგრამ მაშინ ეს განცხადება მისი მხრიდან, კანონდარღვევით განხორციელებული ქმედების შესახებ, თვითაღიარება იქნება. ორივე შემთხვევაში გამორიცხულია, მხოლოდ დირექტორის ძალისხმევით, ბრძანებით გათვალისწინებული პირობების დაკმაყოფილება ან/და შედეგების მიღწევა, რაც ამ ბრძანების შესრულებას გამორიცხავს, ხოლო ამ ბრძანებაში მოცემული პრინციპით დორექტორის შეფასება და ამ შეფასებების საფუძველზე მის შრომით უფლებებთან დაკავშირებული ქმედებები იქნება უკანონო და შესაბამისად, სისხლისსამართლებრივი ან/და ადმინისტრაციული სამართალდარღვევა.

1.3

ამავე დროს,

საქართველოს კონსტიტუცია;

მუხლი 12. პიროვნების თავისუფალი განვითარების უფლება;

ყველას აქვს საკუთარი პიროვნების თავისუფალი განვითარების უფლება.

 პიროვნული განვითარების თავისუფლების იმპერატიული, კონსტიტუციური გარანტია გულისხმობს იმას, რომ არ შეიძლება ამ უფლების შეზღუდვა არანაირი მიზნის მიღწევის საბაბით. პიროვნების **პროფესიული და პიროვნული განვითარების გზის** დირექტორის შეფასების კრიტერიუმად აღიარება, ამ კრიტერიუმის საფუძველზე დირექტორის კომპეტენციებისა და საქმიანობის შეფასება და ამ შეფასების საფუძვეზე მისი შერჩევა ანუ დასაქმების ან სამუშაოდან გათავისუფლების შესახებ გადაწყვეტილების მიღება წარმოადგენს მისთვის კონსტიტუციით გარანტირებული, პიროვნების თავისუფალი განვითარების უფლების დარღვევას, მის პირად ცხოვრებაში ჩარევას და აქედან გამომდინარე, მის დისკრიმინაციას. შესაბამისად, სისხლისსამართლებრივ ან/და ადმინისტრაციულ სამართალდარღვევას.

 ვინაიდან, ზემოთ დასახელებული გარემოებებიდან გამომდინარე, დირექტორის მხრიდან ამ ბრძანების პირობების შესრულება შეუძლებელია, შემფასებელი ორგანოს ან პირების მიერ შეუძლებელია დირექტორის მიერ ბრძანებით გათვალისწინებული პირობების შესრულების ფაქტის ადეკვატურად შეფასება ან/და დადგენა, ხოლო ამ ბრძანების აღსრულება გამოიწვევს ადამიანისთვის (დირექტორისთვის ან/და დირექტორობის კანდიდატისთვის) კონსტიტუციით და კანონმდებლობით მინიჭებული უფლების დარღვევას, იგი უნდა გამოცხადდეს არარად.

**განმარტება:**

2.1

საქართველოს განათლების, მეცნიერებისა და ახალგაზრდობის მინისტრის,

ბრძანება №36/ნ, 2024 წლის 15 თებერვალი,

საჯარო სკოლის დირექტორის შესარჩევი კონკურსის გამართვის წესის დადგენის თაობაზე.

მუხლი 2. შესარჩევი კონკურსის მიზანი

 შესარჩევი კონკურსის მიზანია დირექტორობის კანდიდატის საქართველოს კანონმდებლობით დადგენილი წესით დამტკიცებულ „საჯარო სკოლის დირექტორის სტანდარტთან“ შესაბამისობის დადგენა და საჯარო სკოლების სამეურვეო საბჭოებისათვის დირექტორობის კანდიდატების ასარჩევად წარდგენა.

 შეუძლებელია დირექტორობის კანდიდატის საქართველოს კანონმდებლობით დადგენილი წესით დამტკიცებულ „საჯარო სკოლის დირექტორის სტანდარტთან“ შესაბამისობის დადგენა, რადგან თვითონ სტანდარტი წარმოდგენილია დაუდგენელი, გაზომვის შესაძლებლობას მოკლებული და კანონთან შეუსაბამო დებულებებით და ტერმინებით, რომლებითაც უნდა შეფასდეს დირექტორის საქმინობა და მისი კომპეტენტურობა. მით უმეტეს შეუძლებელი და გამორიცხულია წინასწარ დადგინდეს დირექტორობის კანდიდატის მზაობა ან მოუმზადებლობა ბრძანებეში მითითებული შედეგების მიღწევისთვის.

 ამდენად ბრძანებაში დასახელებული მიზნის, დირექტორობის კანდიდატის საქართველოს კანონმდებლობით დადგენილი წესით დამტკიცებულ „საჯარო სკოლის დირექტორის სტანდარტთან“ შესაბამისობის დადგენის, მიღწევა შეუძლებელია. ამ ფაქტობრივი გარემოების გამო შეუძლებელია ამ ბრძანების შესრულება, ხოლო კანდიდატთან დაკავშირებული ნებისმიერი გადაწყვეტილება ვერ იქნება ობიექტური და ნეიტრალური, რაც გამოიწვევს მის მიმრთ მიღებული გადაწყვეტილების უკანონობას ანუ სამართალდარღვევას, რის გამოც ეს ბრძანება უნდა გამოცხადდეს არარად.

2.2

მუხლი 6. დირექტორობის კანდიდატების შერჩევის ეტაპები

1. საჯარო სკოლის სამეურვეო საბჭოსთვის წარდგენის მიზნით დირექტორობის კანდიდატი გადის ორ ეტაპს: ტესტირებას და გასაუბრებას.

მოქმედი წესის მე-6 მუხლის 1 პუნქტით ტესტირებისა და გასაუბრების ვალდებულება ვრცელდება 2011 წლის 25/ნ ბრძანებით წარმატებით ტესტირებაგავლილ, ხოლო გასაუბრების ვალდებულება დირექტორობის უფლების მქონე პირებზეც რაც ნიშნავს ამ პირთა დისკრიმინაციასა და უთანასწორობას და ეწინააღმდეგება საქართველოს კონსტიტუცის მე-11 მუხლს.

 მოქმედ წესში მითითებულია, რომ საპრეტენზიო კომისია განიხილავს მხოლოდ ტესტირებასთან ანუ პირველ ეტაპთან დაკავშირებულ პრეტენზიებს. გასაუბრება კი წარმოადგენს კონკურსის მეორე ეტაპს. ამავე დროს, იგი წარმოადგენს გადამწყვეტ და საბოლოო გადაწყვეტილების მიღების ეტაპს, რომელსაც იღებს განათლების, მეცნიერებისა და ახალგაზრდობის სამინისტრო დირექტორობის კანდიდატის სკოლის სამეურვეოს საბჭოსთან ასარჩევად წარდგენასთან ან წარდგენაზე უართან დაკავშირებით.

საქართველოს მთავრობის დადგენილება №204; 2017 წლის 21 აპრილი

საჯარო სამსახურში კონკურსის ჩატარების წესის შესახებ

მუხლი 33. საპრეტენზიო კომისია

1. შესაბამისი კონკურსის პროცედურებთან, ეტაპებსა და შედეგებთან დაკავშირებული პრეტენზიების განხილვის მიზნით, კონკურსის ჩატარებისათვის პასუხისმგებელი საჯარო დაწესებულების ხელმძღვანელის ბრძანებით, შესაძლებელია შეიქმნას საპრეტენზიო კომისია.

 ამ ნორმის მიხედვით თუ საპრეტენზიო კომისია დაინიშნება, მან უნდა განიხილოს კონკურსის ყველა ეტაპზე წარმოშობილი პრეტენზიები. ბრძანებაში, კი, არ არის მითითებული გასაუბრების ეტაპზე კომისიის მიერ მიღებულ გადაწყვეტილებებთან დაკავშირებული პრეტენზიების განხილვის პროცედურები, განმხილველი ორგანოები ან/და პირები, მათი მოვალეობები ან/და ფუნქციები და პრეტენზიების წარდგენის ვადები. არ არის მითითებული, კომისიის მიერ დირექტორობის კანდიდატის „საჯარო სკოლის დირექტორის სტანდარტთან“ შესაბამისობის დადგენისთვის საჭირო შეფასების კრიტერიუმების და მათი ამოცნობისთვის საჭირო ინდიკატორების შემუშავების, დამტკიცების, გამოქვეყნების და გასაჩივრების პროცედურები, ვადები და ინსტანციები.

 თვითონ ბრძანებაც, როგორც ადმინისტრაციულ-სამართლებრივი აქტი, არ შეიცავს გასაჩივრების წესს, ორგანოს, მისამართს და ვადებს.

საქართველოს ზოგადი ადმინისტრაციული კოდექსი;

 მუხლი 52. ინდივიდუალური ადმინისტრაციულ-სამართლებრივი აქტის რეკვიზიტები;

2. წერილობითი ფორმით გამოცემულ ინდივიდუალურ ადმინისტრაციულ-სამართლებრივ აქტში უნდა მიეთითოს ის ორგანო, რომელშიც შეიძლება ინდივიდუალური ადმინისტრაციულ-სამართლებრივი აქტის გასაჩივრება, მისი მისამართი და საჩივრის წარდგენის ვადა.

 აშკარაა, რომ ამ ბრძანების ასეთი სახით გამოცემა უკვე წარმოდგენს კანონდარღვევას, ხოლო მისი აღსრულება მეორე ეტაპის ანუ გასაუბრების გაურკვევლი მიზნებით, დაუდგენელი პროცედურებით და კრიტერიუმებით და მათი გასაჩივრების საშუალებების არ არსებობით, გარადუვლად გამოიწვევს იმას, რომ კომისიის მიერ დირექტორობის კანდიდატის შერჩევის პროცესი გახდება დამოკიდებული კომისიის წევრების პირად დამოკიდებულებებზე ან/და შეხედულებებზე და შესაბამისად, ვერ იქნება ობიექტური, ნეიტრალური და მიუკერძოვებელი. ეს კი დირექტორობის კანდიდატების დასაქმების ანუ შრომის და მის მიერ ადმინისტრაციული აქტის გასაჩივრების უფლებების დარღვევას ანუ სისხლისსამართლებრივ ან/და ადმინისტრაციულ სამართალდარღვევას გამოიწვევს, რის გამოც აღნიშნული ბრძანება უნდა გამოცხადდეს არარად.

 **მოვითხოვთ, გამოიცეს საჯარო სკოლების დირექტორთა შესარჩევი კონკურსის მარეგულირებელი ახალი ნორმატიული აქტი, რომელიც დაარეგულირებს:**

1. **2011 წლის 25/ნ ბრძანებით წარმატებით ტესტირებაგავლილი კონკურსანტების პირდაპირ წარდგენას სამეურვეო საბჭოებისთვის ასარჩევად,**
2. **დირექტორობის კანდიდატის „საჯარო სკოლის დირექტორის სტანდარტთან“ შესაბამისობას და საჯარო სკოლების სამეურვეო საბჭოებისათვის დირექტორობის კანდიდატების ასარჩევად წარდგენას;**
3. **გასაუბრების კომისიის დაკომპლექტებას, კრიტერიუმებს, რომლებსაც უნდა აკმაყოფილებდეს კომისიის წევრი;**
4. **კონკურსის მონიტორინგს**
5. **სკოლის/სკოლების სტრატეგიული განვითარების ხედვას და საფუძველს, რასაც უნდა დაეყრდნოს კონკურსანტი ამ ხედვის შემუშავებისას;**
6. **კონკრეტული სკოლების გაზომვად, კონკრეტული კვალიფიციურ კრიტერიუმებს, რომლითაც შეფასდება კონკურსანტის ე.წ. ხედვა და რომლის გაცნობის შესაძლებლობა კონკურში რეგისტრაციამდე მიეცემა დირექტორობის მსურველს**